Document ID: /roh_data/filtered/fineweb-2-filterrobots_roh.jsonl.gz/70904

Per la musicista Cinzia Regensburger da Scuol ch’è stada en il final da la concurrenza da bands «BandsXOst» n’hai betg tanschì da vegnir tranter ils top trais. Gudagnà ha il chantadur da chason/pop Paul Palud da Heiden. Sin il segund plaz ha dumagnà la band da rock’n’roll Crown e terz è vegnì MÄTTY da Son Gagl, che fa musica da hip-hop, rap ed electro.
In sguard enavos
Quest onn ha Cinzia Regensburger organisà la show musicala «Cabaret sin turnea». Igl è stà la terza giada ch'i ha dà ina show musicala a Scuol organisada da l'indigena Cinzia Regensburger.